คนพื้นที่แฉ ฌอน บูรณะหิรัญ ได้เงินบริจาค 50 ล้าน ลือเปิดตูดหนี ข้ามพรมแดน
เมื่อไลฟ์โค้ชชื่อดัง ฌอน บูรณะหิรัญ ถูกสังคมกดดันหนักในประเด็นความไม่ชอบพากล เปิดรับบริจาคเงินดับไฟป่าใน จ.เชียงใหม่ ได้เงินเพียง 8 แสนกว่าบาท ดูจะน้อยกว่าความเป็นจริงหากเทียบกับช่วงเวลาเปิดรับบริจาคตั้งแต่วันที่ 30 มี.ค.-1 พ.ค. 2563 และเทียบกับจำนวนผู้ติดตามเพจของเขา มากถึง 3 ล้านกว่าคน ไม่น่าเป็นไปได้จะได้เงินเพียงเท่านี้ กับการเป็นอินฟลูเอนเซอร์ที่มีชื่อขณะที่ รศ.ดร.วีรชัย พุทธวงศ์อาจารย์และนักวิชาการสาขาเคมีอินทรีย์ มหาวิทยาลัยเกษตรศาสตร์ ได้โพสต์ในเฟซบุ๊กระบุว่าแหล่งข่าวแจ้งว่ายอดบริจาคคุณฌอน กว่า 50 ล้านบาท? ทาง ทีมข่าวเจาะประเด็นไทยรัฐออนไลน์ ไม่รอช้าต่อสายพูดคุยกับ รศ.ดร.วีรชัย หรืออาจารย์อ๊อด ในทันที เพื่อถามว่าไปเอาข้อมูลมาจากที่ใดว่ายอดเงินบริจาคมากถึง 50 ล้านบาท ได้คำตอบว่า พรรคพวกใน จ.เชียงใหม่ ให้ข้อมูลมาภายหลังมีการตรวจสอบเชิงลึก ส่วนการออกมาโพสต์ก็เพื่อกดดันให้ ฌอน ออกชี้แจง เนื่องจากเพจของฌอน มียอดคนกดไลค์ มากถึง 4 ล้านไลค์ เทียบระยะเวลารับบริจาค 1 เดือน ไม่น่าจะได้เงินบริจาคแค่ 8 แสนกว่าบาทนอกจากนี้ ในช่วงเวลาใกล้เคียงกับการเปิดรับเงินบริจาคพบว่า ฌอน ซื้อบ้านหรูริมน้ำ ซื้อรถหรู นาฬิกาหรู รวมเป็นเงินแล้วกว่า 20 ล้านบาท ซึ่งน่าสงสัยเป็นอย่างมาก เฉพาะนาฬิกาที่ซื้อก็ล้านกว่าบาทอาจารย์อ๊อดบอกข้อสงสัยไม่แตกต่างกับหลายๆ คนที่ตั้งคำถาม กับประเด็น ฌอน เปิดรับเงินบริจาคเข้าบัญชีของตัวเองที่มีบัญชีเดียว ซึ่งยอดเงินที่เข้ามาไม่รู้เท่าไร แต่กลับเอาเงินบริจาครวมกับบัญชีส่วนตัว ทำให้แยกไม่ออกระหว่างเงินรับบริจาคกับเงินส่วนตัว ซึ่งควรรีบออกมาชี้แจงบัญชีรับบริจาค เพื่อแสดงความบริสุทธิ์ใจกับคนในสังคม เพราะขณะนี้หลายฝ่ายมีข้อมูลตรงกันเกี่ยวกับความมีพิรุธในการรับบริจาคเงินของ ฌอนผศ.ดร.ยุทธนา ศรีสวัสดิ์ อาจารย์ด้านกฎหมายภาษี หนึ่งในทีมผู้พัฒนา และ CEO iTAX กล่าวกับ ทีมข่าวเจาะประเด็นไทยรัฐออนไลน์ ในประเด็นการเปิดรับบริจาคเงินโดยเข้าบัญชีส่วนตัว สามารถทำได้อยู่แล้วไม่ผิด แต่การจะชี้แจงกับสรรพากรจะยากมาก เนื่องจากเงินจะปะปนกันกับเงินของตัวเองว่าเงินก้อนไหนเป็นเงินบริจาค หรือเงินตัวเองที่ผ่านมาบางคนไม่ทันได้คิดในเปิดรับเงินบริจาค ซึ่งการแยกบัญชีออกมาต่างโดยเปิดบัญชีใหม่ในการเปิดรับเงินบริจาคจะง่ายกว่า หากต้องชี้แจงกับสรรพากร ส่วนการออกบิลในนามบริษัทในการซื้อสิ่งของก็สามารถทำได้ หากเส้นทางการเงินทางบริษัทมีการรับรู้ว่ามีเงินเข้า และไม่ได้บันทึกว่าเป็นรายจ่ายของบริษัท แต่สิ่งสำคัญการรับบริจาคเงินต้องใช้ตามวัตถุประสงค์.
เมื่อไลฟ์โค้ชชื่อดัง ฌอน บูรณะหิรัญ ถูกสังคมกดดันหนักในประเด็นความไม่ชอบพากล เปิดรับบริจาคเงินดับไฟป่าในจ.เชียงใหม่ ได้เงินเพียง 8 แสนกว่าบาท ดูจะน้อยกว่าความเป็นจริง
ฌอน บูรณะหิรัญ,เงินบริจาค,ฌอนหนี,พิรุธเงินบริจาค,ฌอนหนีออกนอกประเทศ,เอาผิดฌอน,ข่าววันนี้,ข่าวทั่วไป